นายอําเภอสั่งวัด ห้ามใกล้กรงหมี
จากกรณีช่วงค่ำวันที่ 11 เม.ย. มีการแชร์ข้อความและรูปภาพของชายคนหนึ่งถูกหมีกัดจนมือขวาขาดเห็นแต่กระดูก ลงในเฟซบุ๊กของกลุ่มเตือนภัย ผู้สื่อข่าวได้รับการเปิดเผยจากนายดำรงเกียรติ กิติประภัทร หัวหน้าหน่วยกู้ภัยเด่นชัย ว่า ศูนย์กู้ชีพเด่นชัย จ.แพร่ เข้าช่วยเหลือผู้บาดเจ็บจากการถูกหมีกัดบริเวณวัดศรีคีรินทร์ทราราม หมู่ 11 ต.เด่นชัย อ.เด่นชัย จ.แพร่ ช่วงค่ำวันที่ 11 เม.ย. แต่ชายที่บาดเจ็บบาดแผลฉีกขาดบริเวณแขนขวาลึกถึงกระดูก จึงรีบนำส่ง รพ.สมเด็จพระยุพราชเด่นชัย ด้าน พ.ต.ท.สรณะคม กึกก้อง รอง ผกก.สอบสวน สภ.เด่นชัย เผยว่า กรณีดังกล่าว ได้มีญาติของนายประทีป สายสกุล อายุ 69 ปี อยู่บ้าน เลขที่ 234 หมู่ที่ 7 ต.สบป้าด อ.แม่เมาะ จ.ลำปาง แจ้งขอลงประ-จำวัน ยืนยันว่าจะไม่แจ้งความ เบื้องต้นทราบว่า ผู้บาดเจ็บคือนายประทีป เดินทางมาร่วมทำบุญบวชเณรภาคฤดูร้อนที่วัด เห็นหมีควายที่เลี้ยงไว้ในกรง จึงนำกล้วยไปยื่นให้หมี แล้วถูกหมีตะปบจนได้รับบาดเจ็บดังกล่าว,คืบหน้าล่าสุด เมื่อเวลา 08.30 น. วันที่ 12 เม.ย. นายเฉลิมวุฒิ รักขติวงษ์ นายอำเภอเด่นชัย ร่วมกับนายวีระเดช เถาทองทัศนีย์ นักวิชาการชำนาญงานพิเศษ รักษาราชการแทน ผอ.ส่วนอนุรักษ์สัตว์ป่า สำนักที่ 13 จ.แพร่ นายคมสัน แดนโพธิ์ ป่าไม้อำเภอเด่นชัย เข้าตรวจสอบข้อเท็จจริงที่วัดศรีนครินทร์ อ.เด่นชัย พบกรงขังหมีควายติดกำแพงวัด เป็นการก่อด้วยอิฐกว้างประมาณ 10 เมตร ลักษณะสี่เหลี่ยม มีห้องทำให้หมีนอนอยู่ตรงกลาง,ด้านพระครูบรรพต ชัยโสพล เจ้าอาวาสวัดศรีนครินทร์ เผยว่า หมีตัวนี้มีคนนำมาถวายเมื่อยังเล็ก เมื่อ 9 ปีที่แล้ว 2 ตัว เสียชีวิตไปตัวหนึ่ง และก็ได้ เลี้ยงมาจนโต ได้ทำหนังสือแจ้งกรมอุทยานแห่งชาติสัตว์ป่าและพันธุ์พืชแล้วแต่เรื่องเงียบไป สำหรับหมี ตัวนี้เคยทำร้ายคนมาหลายราย แต่ครั้งนี้รุนแรงกว่าทุกครั้ง สำหรับค่าเสียหายทางญาติผู้บาดเจ็บยังไม่ได้ มาพูดจากัน แต่ทางวัดก็ยินดีจะช่วยตามกำลัง,นายคมสัน แดนโพธิ์ ป่าไม้อำเภอเด่นชัย เผยว่า ได้ประสานไปยังกรมอุทยานแล้วเพื่อนำหมีไปไว้สวนสัตว์บางละมุง แต่ยังไม่มีพื้นที่รองรับ ระหว่างนี้ จึงต้องห้ามคนนอกเข้าให้อาหาร หรือเข้าใกล้หมี นอกจากผู้ดูแลประจำเท่านั้น เพราะอาจเกิดอันตรายได้ อีกทั้งทางวัดต้องปรับปรุงกรงขังใหม่ เพื่อให้ปลอดภัย มากกว่าเดิม และติดตั้งป้ายห้ามเข้าใกล้กรงหมีเด็ดขาด.,ข่าวที่เกี่ยวข้อง,แชร์สนั่น หมีควายตะปบมือเฒ่าหวิดขาด ในวัด จ.แพร่ ขณะยื่นกล้วยให้
เข้าตรวจสอบข้อเท็จจริงที่วัดศรีนครินทร์ อ.เด่นชัย พบกรงขังหมีควายติดกำแพงวัด เป็นการก่อด้วยอิฐกว้างประมาณ 10 เมตร ลักษณะสี่เหลี่ยม มีห้องทำให้หมีนอนอยู่ตรงกลาง
หมีควายตะปบ,มือเกือบขาดหมีตะปบ,โพสต์เฟซหมีควายตะปบ,ประทีป สายสกุล,วัดศรีคีรินทร์ทราราม,งานบวชเณรภาคฤดูร้อน,สรณะคม กึกก้อง,ดำรงเกียรติ กิติประภัทร,หัวหน้าหน่วยกู้ภัยเด่นชัย,ศูนย์กู้ชีพเด่นชัย,ข่าว,ไทยรัฐออนไลน์,ข่าวทั่วไทย,เฉลิมวุฒิ รักขติวงษ์,พระครูบรรพต ชัยโสพล,คมสัน แดนโพธิ์,ข่าวไทยรัฐ,ข่าวฉบับพิมพ์,ข่าวหนังสือพิมพ์ไทยรัฐ,thairath